Landsrettens ændrer byrettens afgørelse således, at der tillægges den beskikkede advokat i salær 60.000 kr. med tillæg af moms
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 12. maj 2010 satte Østre Landsret retten i retsbygningen, Bredgade 59, København.

Som dommere fungerede landsdommerne B. Vollmond, Henrik Bitsch og Bettina Bang

Jakobsen (kst.), førstnævnte som rettens formand.

Som protokolfører fungerede Medarbejder ved retten 2.

Der foretoges   

15. afd. kære nr. B-1215-10:

Advokat Mads Lyshøj Ulrikkeholm

påkærer salærtilkendelse i sagen:

Appellant, tidligere Sagsøger

(advokat Mads Lyshøj Ulrikkeholm)

mod

Lærerstandens Brandforsikring G/S

(advokat Thomas Nexø Jensen)

Ingen var mødt eller indkaldt.

Der fremlagdes kæreskrift modtaget den 9. april 2010, hvorved advokat Mads Lyshøj Ul-

rikkeholm har kæret Københavns Byrets afgørelse af 26. marts 2010 (BS 12A-1384/2008)

om salærtilkendelse, dommerens fremsendelsesbrev af 16. april 2010, udskrift af

retsbogen indeholdende den kærede afgørelse samt supplerende processkrift af 26. april

2010 fra ad-vokat Mads Lyshøj Ulrikkeholm.



/

- 2 -

Sagen vedrører tilkendelse af salær til advokat Mads Lyshøj Ulrikkeholm for bistand til

sagsøger i en erstatningssag, der blev anlagt den 4. marts 2008 og hævet i marts 2010,

efter at parterne havde indgået forlig i sagen. Sagsøger havde under sagen nedlagt påstand

om betaling af 1.629.000 kr. med tillæg af renter. Ved forliget opnåede sagsøgeren

1.010.250 kr. Sagsøger havde fri proces.

Som begrundelse for at tilkende den beskikkede advokat Mads Lyshøj Ulrikkeholm

45.000 kr. med tillæg af moms i salær har byretten blandt andet anført, at salæret til de

beskikkede advokater som udgangspunkt skal fastsættes i forhold til det beløb, hvormed

sagen er for-ligt. Byretten har dog fraveget dette udgangspunkt i opadgående retning, idet

der er taget hensyn til, at flere advokater har måttet sætte sig ind i sagen. Byretten har ved

sagens frem-sendelse henholdt sig til den trufne afgørelse.

Advokat Mads Lyshøj Ulrikkeholm har i sit kæreskrift nedlagt påstand om, at hans salær

fastsættes til 60.000 kr. med tillæg af moms, subsidiært et lavere beløb, men højere end

45.000 kr. med tillæg af moms. Til støtte for sin påstand har advokat Mads Lyshøj Ulrik-

keholm blandt andet gjort gældende, at hans salær skal fastsættes under hensyntagen til

det påstævnte beløb og ikke i forhold til det beløb, der følger af parternes forlig.   

De modtagne bilag var til stede.

Efter votering afsagdes sålydende

k e n d e l s e :

Fastsættelsen af salær til en advokat, der er beskikket efter reglerne om fri proces, sker i

henhold til retsplejelovens § 334, stk. 2, som affattet ved lov nr. 554 af 24. juni 2005.

Retsplejerådets betænkning nr. 1436/2004 – Reform af den civile retspleje III, p. 377, der

ligger til grund for blandt andet retsplejelovens § 334, stk. 2, anfører om salær til den be-

skikkede advokat blandt andet:

”Retten vil for det første – ligesom i dag – skulle udmåle et passende salær til
den beskikkede advokat, og dette skal forstås som passende i forhold til sagens
værdi, karakter og omfang.



/

- 3 -

Efter Retsplejerådets opfattelse bør salæret til en beskikket advokat principielt
udmåles til det samme beløb, som en part, der tilkendes fulde sagsomkostninger,
vil få tilkendt til dækning af advokatsalær.
…”

På grundlag af disse forarbejder finder landsretten, at udmålingen af et salær til den be-

skikkede advokat, som er passende i forhold til sagens værdi, karakter og omfang, skal

tage udgangspunkt i det under sagen krævede beløb, der ville kunne grundlag for tilken-

delse af fulde sagsomkostninger.

Herefter, og idet der ikke for landsretten er oplyst omstændigheder, der bør medføre en

fravigelse af udgangspunktet, skal fastsættelsen af salæret til den beskikkede advokat ske i

intervallet for sagsværdier mellem 1.000.0001 og 2.000.000 i landsretspræsidenternes vej-

ledende satser pr. 1. januar 2009 for fastsættelsen af et passende beløb til dækning af ud-

gifter til advokater i proceduresager. Under hensyn til det oplyste om sagens forberedelse

for byretten tages advokat Mads Lyshøj Ulrikkeholms principale påstand til følge.

T h i b e s t e m m e s :

Byrettens afgørelse ændres, således at der tillægges den for Appellant, tidligere Sagsøger

be-skikkede advokat, advokat Mads Lyshøj Ulrikkeholm, i salær 60.000 kr. med tillæg af

moms.

Kæreafgiften tilbagebetales.

Retten hævet.



/